Jun 06,2017
'క్విప్‌' మార్గంలో నిధుల సమీకరణ: ఎస్‌బీఐ
ముంబయి : దేశంలో అతిపెద్ద బ్యాంకింగ్‌ సంస్థ భారతీయ స్టేట్‌ బ్యాంక్‌ (ఎస్‌బీఐ) రూ.11,000 కోట్ల నిధుల సమీకరణకు గాను మార్కెట్ల బాట పట్టింది. ప్రయివేటు ప్లేస్‌మెం ట్‌ విధానంలో షేర్ల విక్రయానికి తెర తీసింది. ప్రస్తుత ఆర్థిక సంవత్సరా నికి మార్కెట్ల నుంచి రూ.15,000 కోట్ల నిధులను సమీకరించాలనే వ్యూహం లో భాగంగా ఎస్‌బీఐ ఈ కార్యక్రమానికి తెర తీసింది. 'క్వాలిఫైడ్‌ ఇన్‌స్టిట్యూషనల్‌ ప్లేస్‌మెంట్‌' (క్విప్‌)విధానంలో రూ పాయి ముఖ విలువ కలిగిన ఈక్విటీ షేర్లను అర్హత పొందిన సంస్థాగత కొనుగోలు దారులకు విక్రయించే ప్రక్రియను ప్రారంభించినట్టుగా ఎస్‌ బీఐ వివరించింది. మార్కెట్‌ నియంత్రణ సంస్థకు అందజేసిన ఫైలింగ్‌ లో సోమవారం బ్యాంక్‌ ఈ సమాచారాన్ని అందజేసింది. సెబీ ధర నిర్ణయ సూత్రం ప్రకారం ఈ ఆఫర్‌కు ఫ్లోర్‌ ప్రైస్‌ను ఒక్కో షేరును రూ. 278.58కు నిర్ణయించిన ట్టుగా ఎస్‌బీఐ తెలిపింది. ఇష్యూలో భాగంగా ఫ్లోర్‌ ధరలో 5% కంటే మించి డిస్కౌంట్‌ ఇవ్వలేమని బ్యాంక్‌ తెలిపింది.
మీ స్నేహితులకు రికమెండ్ చెయ్యండి